1995 san da Page Larry und da  Brin Sergei an da Stanford University ois Studentn zammatroffa.[11]. Se hom nacha de Suachmaschin BackRub konzipiat. Gnennt hom ses so zweng den Backlinks, nach dena die Wertgkeit vo oana Seitn bestimmt woan is.[12] 1998 hod si owa znagst neamd fia de nei entwicklte Suachtechnik interessiat. Im August 1998 hod da amerikanische Investor Andreas von Bechtolsheim nach oana Zehn-Minutn-Präsentation fia de Weidaentwicklung vo da Suachmaschin an Scheck iwa 100.000 US-Dollar ausgschdöd.[13] Wei da Bechtolsheim Andy ognumma hod, "Google" warad da Nama vo da Firma, hoda ois Empfänga "Google Inc." afn Scheck eitrogn. De Firma hods domois owa no gor ned gebm.[14] Larry Page und Sergei Brin ließen das Unternehmen unter diesem Namen registrieren, damit der Scheck kassiert werden konnte. [15] De Google Inc is nacha am 7. Septemba 1998 vo oana Garagn aus grindt woan. Mit an Startkapital vo umgrechnet 810.000 Euro (1.100.000 Dollar, afgbrocht vo de Familien, Freind und vom Bechtolsheim Andy) is de easchte Vasuachsversion vo dem Programm vaeffentlicht woan. Fimf Monat spoda hod Google mit ocht Ogstejtn a Biro in Palo Alto bezogn. Ca. 500.000 Suachofrogn san boid Tog fia Tog vazeichnet woan. Wia nacha im September 1999 AOL und Netscape mit Google zammagorbat hom, san de Suachofrogn glei afs Sechsfoche gstiegn.